
KVIETIMAS TEIKTI PROJEKTŲ ĮGYVENDINIMO PLANUS 

 „PROFESIONALIOJO SCENOS MENO DARBUOTOJŲ KVALIFIKACIJOS TOBULINIMAS“

2026-08-14 Nr. KM-2026-K-010


Kvietimas teikti projektų įgyvendinimo planus (toliau – kvietimas) parengtas  vadovaujantis 2021-2030 metų Lietuvos Respublikos kultūros ministerijos Kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas veiklos Nr. 10 „Kultūros ir kūrybinio sektoriaus dalyvių gebėjimų stiprinimas“ poveiklės Nr. 10.4 „Profesionaliojo scenos meno darbuotojų kvalifikacijos tobulinimas“ projektų finansavimo sąlygų aprašu Nr. 1, patvirtintu Lietuvos Respublikos kultūros ministro 2022 m. kovo 10 d. įsakymu Nr. ĮV-274 „Dėl 2021-2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašo patvirtinimo“ (toliau – PFSA).

	1.
	Informacija apie pažangos priemonę

	1.1.
	Pažangos priemonės numeris
	08-001-04-01-01

	1.2.
	Pažangos priemonės pavadinimas
	Aukštos meninės vertės, įvairaus ir įtraukaus kultūros turinio prieinamumo didinimas

	1.3.
	Įstaiga, kurios vadovas yra asignavimų valdytojas
	Lietuvos Respublikos kultūros ministerija

	1.4.
	Kita informacija
	-

	1.5.
	Dokumentai
	https://www.e-tar.lt/portal/lt/legalAct/6b7ee670a07111ec966fd5047f7e7091/asr



	2.
	Informacija apie kvietimą

	2.1.
	Atsakinga institucija
	Lietuvos Respublikos kultūros ministerija

	2.2.
	Administruojan-čioji institucija
	Lietuvos Respublikos kultūros ministerija

	2.3.
	Projektų įgyvendinimo planų pateikimo terminas
	Nuo 2026 m. rugpjūčio 14 d. 8 val. 00 min.
	Iki 2026 m. rugsėjo 11 d. 17 val. 00 min.

	2.4.
	Apskritis
	X Visos apskritys


	2.5.
	Projektų atrankos būdas
	Pasirenkama iš:
☐ Planavimas
X Konkursas
☐ Tęstinė atranka
☐ Jungtinis projektas

	2.6.
	Bendra kvietimui skirta finansavimo lėšų suma
	108 000 Eur (vienas šimtas aštuoni tūkstančiai eurų)

	2.7.
	Nuosavo įnašo
dydis
	Nenustatoma

	2.8.
	Didžiausia projektui įgyvendinti galima skirti finansavimo lėšų suma, eurais 
	25 000 Eur (dvidešimt penki tūkstančiai eurų)

	2.9.
	Finansuojamos veiklos ir joms keliami reikalavimai

	2.9.1.
	Finansuojamos projektų veiklos

	
	Pažangos priemonės Nr. 08-001-04-01-01 veikla Nr. 10  poveiklė Nr. 10.4
	Veikla Nr. 10  „Sektoriaus dalyvių gebėjimų ir kompetencijų stiprinimas“

Poveiklė Nr. 10.4 „Profesionaliojo scenos meno darbuotojų kvalifikacijos tobulinimas“


	2.9.2.
	Tikslinės grupės
	Profesionaliojo scenos meno įstaigų darbuotojai

	2.9.3.
	Galimi pareiškėjai
	Profesionaliojo scenos meno įstaigos statusą turinčios įstaigos

	2.9.4.
	Galimi partneriai
	Nenumatomi

	2.9.5.
	Didžiausia projekto veiklai vykdyti galima skirti finansavimo lėšų suma, eurais
	25 000 Eur (dvidešimt penki tūkstančiai eurų)


	2.9.6.
	Finansuojamoji dalis, proc.
	100 proc. visų tinkamų finansuoti projekto išlaidų.

	2.9.7.
	Nuosavo įnašo dalis, proc. (jei taikoma)
	Netaikoma

	2.10.
	Išlaidų tinkamumo finansuoti reikalavimai

	
	2.10.1. Projekto išlaidos turi atitikti Projektų, finansuojamų valstybės biudžeto lėšomis, administravimo ir finansavimo taisyklių, patvirtintų Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl Strateginio valdymo metodikos taikymo“ (toliau – Taisyklės) VI skyriaus pirmajame skirsnyje nustatytus bendruosius projektų išlaidoms taikomus reikalavimus.
2.10.2. Tinkamomis finansuoti išlaidomis laikomos:
2.10.2.1. prekių, produktų ir (ar) paslaugų pirkimo išlaidos, tiesiogiai susijusios su projekto veiklų vykdymu;
2.10.2.2. projekto vykdytojo darbuotojų, vykdančių projekto veiklas, darbo užmokestis ir išlaidos su darbo santykiais susijusiems darbdavio įsipareigojimams. Darbo užmokesčio išlaidų finansavimas laikytinas tinkamu tik tuo atveju, jei darbo užmokestis mokamas  už papildomų funkcijų ar užduočių, nenustatytų pareigybės aprašyme, vykdymą;
2.10.2.3. projekto komunikacinių veiklų,  matomumo ir informavimo apie projektus priemonių išlaidos;
2.10.2.4. projekto vykdytojo darbuotojų, vykdančių projekto veiklas ir (ar) projekto dalyvių komandiruočių ir kelionių išlaidos;
2.10.2.5. Projekto dalyvių išlaidos stažuotėms, vizitams ir dalyvavimui tarptautiniuose renginiuose, festivaliuose partnerysčių užmezgimui. Šioms veikloms gali būti skiriama ne daugiau kaip 50 proc. visų projekto įgyvendinimui skirtų lėšų;
2.10.2.6. Netiesioginės projekto išlaidos, apmokamos taikant fiksuotąją projekto išlaidų normą (iki 3 proc. nuo tinkamų finansuoti projekto išlaidų);
2.10.2.7. išlaidos patirtos iki projekto vykdymo ir finansavimo sutarties pasirašymo, bet ne anksčiau kaip 2026 m. sausio 1 d., kurios atitinka visas Taisyklių ir PFSA 12.1-12.3 papunkčių nuostatas. 
2.10.3. Netinkamomis finansuoti išlaidomis laikomos: 
2.10.3.1. Taisyklių 307 punkte nurodytos išlaidos;
2.10.3.2. Netiesioginės projekto išlaidos, kurios viršija nustatytą fiksuotąją projektų išlaidų normą.
2.10.3.3. Būtinos, bet netinkamos finansuoti projekto išlaidos, taip pat projekto išlaidų dalis, kurios nepadengia projektui skiriamo finansavimo lėšos turi būti finansuojamos iš projekto vykdytojo lėšų.

2.10.4. Atlikus projektų vertinimą, nepanaudotos lėšų sumos gali būti perskirstytos.


	2.11.
	Projektų veiklų įgyvendinimui taikomi supaprastintai apmokamų išlaidų dydžiai

	
	☐ Indeksuojama
X Neindeksuojama

	
	Veiklos ir (ar) išlaidos, kurioms taikomi supaprastintai apmokamų išlaidų dydžiai
	Supapras-tintai apmokamų išlaidų dydžio kodas
	Supaprastintai apmokamų išlaidų dydžio versija
	Supapras-tintai apmokamų išlaidų dydžio pavadinimas
	Papildoma informacija

	
	Netiesioginės projekto išlaidos
	FN-01  
	01
	Iki 3 proc. netiesioginių išlaidų fiksuotoji norma

	Taisyklių 318 p.


	2.12.
	Siekiami stebėsenos rodikliai

	Rodiklio pavadinimas
	Rodiklio kodas
	Matavimo vienetai
	Siektina reikšmė ir pasiekimo data

	Gyventojų pasitenkinimas kultūros paslaugų kokybe
	R-08-001-04-01-01-03
	Procentai
	74,57 (2029 m.) Projektais netiesiogiai prisidedama prie šio stebėsenos rodiklio reikšmių pasiekimo.

	Įvykdytų kultūros dalyvių profesinių / specialiųjų kompetencijų tobulinimo veiklų skaičius
	
	Vienetai
	2026 m. gruodžio 31 d.

	Kompetencijas tobulinusių unikalių dalyvių skaičius
	
	Asmenys
	2026 m. gruodžio 31 d.

	2.13.
	Bendrieji reikalavimai

	2.13.1.
	Reikalavimai projektams 

	
	2.13.1.1. Finansuojama projektų veikla – kultūros dalyvių, veikiančių profesionaliojo scenos meno srityje, profesinių kompetencijų tobulinimas.
2.13.1.2. Pagal finansuojamą veiklą, tinkamu finansuojamos veiklos rezultatu laikoma:
2.13.1.2.1. atlikti tyrimai ir analizės, ekspertų paslaugos, bet tik tuo atveju, jeigu tai reikalinga tiesioginėms projekto veikloms vykdyti, t. y. nustatant profesionaliojo scenos meno įstaigų darbuotojų kvalifikacijos tobulinimo poreikį, tobulintinas kompetencijas ar kt.;
2.13.1.2.2. kultūros dalyvių, dirbančių profesionaliojo scenos meno srityje, profesinių kompetencijų įvairių formų ugdymo veiklos;
2.13.1.2.3. kultūros dalyvių, veikiančių profesionaliojo scenos meno srityje, stažuotės, vizitai, dalyvavimas tarptautiniuose renginiuose, festivaliuose, forumuose, bet joms gali būti skiriama ne daugiau kaip 50 proc. visų projekto veikloms skiriamų lėšų;
2.13.1.2.4. viešinimo ir komunikacijos priemonės.
2.13.1.3. Finansuojamų projektų tikslas – kultūros dalyvių, veikiančių profesionaliojo scenos meno srityje, profesinių kompetencijų tobulinimas, siekiant užtikrinti sistemingą, kryptingą ir ilgalaikį poveikį turintį kultūros dalyvių kompetencijų ugdymą, stiprinant motyvaciją ir tiesiogiai prisidedant prie teikiamų kultūros paslaugų kokybinių pokyčių.
2.13.1.4. Projektų uždaviniai:
2.13.1.4.1. tobulinant reikalingas kompetencijas įgalinti kultūros dalyvius teikti aktualias ir kokybiškas kultūros paslaugas, atitinkančias kintančios visuomenės poreikius;
2.13.1.4.2. vystyti kultūros dalyvių tinklaveiką, stiprinti bendradarbiavimo kultūrą;
2.13.1.4.3. stebėti ir vertinti kultūros dalyvių kompetencijų tobulinimo rezultatus  ir poveikį teikiamų kultūros paslaugų kokybei.
2.13.1.5. Projektų atrankos būdas – konkursas.
2.13.1.6. Finansavimo intensyvumas - projektų finansuojamoji dalis yra 100 proc. visų tinkamų finansuoti projekto lėšų. Pareiškėjas savo iniciatyva ir savo ir (ar) kitų šaltinių lėšomis gali prisidėti prie projekto įgyvendinimo;
2.13.1.7. Projektų veiklos gali būti pradėtos ir projektų išlaidos gali būti patirtos iki projekto vykdymo ir finansavimo sutarties pasirašymo, bet ne anksčiau kaip 2026 m. sausio 1 d. ir turi atitikti visas Taisyklių ir PFSA nuostatas.
2.13.1.8. Projektų rodikliai turi būti pasiekti iki 2026 m. gruodžio 31 d., išskyrus gyventojų pasitenkinimo kultūros paslaugų kokybe.
2.13.1.9. Projektas gali būti įgyvendinamas visoje Lietuvos Respublikos valstybės teritorijoje ir užsienio valstybių teritorijose.
2.13.1.10. Projekto partneriai negalimi.
2.13.1.11. Projektas turi atitikti projektų bendruosius atrankos kriterijus, išdėstytus Taisyklių 7 priede.
2.13.1.12. Projektas turi įgyvendinti matomumo ir informavimo apie projektą priemones pagal Taisyklių VIII skyriaus pirmojo skirsnio reikalavimus.
2.13.1.13. Projektų vykdytojai už projektų įgyvendinimą atsiskaito vadovaudamiesi Taisyklių IV skyriaus V skirsnio nuostatomis.
2.13.1.14. Projektų įgyvendinimo planai rengiami vadovaujantis Strateginio valdymo metodikos, patvirtintos Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl Strateginio valdymo metodikos patvirtinimo“ (toliau – Strateginio valdymo metodika), 140 punktu, Taisyklių III skyriaus pirmuoju skirsniu bei pagal Taisyklių 6 priede pateiktą formą. 


	2.13.2.
	Horizontaliųjų principų ir atitinkamų Europos Sąjungos pagrindinių teisių chartijos nuostatų laikymosi reikalavimai 

	
	Projekte privalo būti nurodyta jo atitiktis horizontaliesiems principams:  
2.13.2.1. Darnus vystymasis (tvarios veiklos, kurias vykdant laikomasi klimato ir aplinkos apsaugos standartų, užimtumo skatinimas, skurdo ir socialinės atskirties mažinimas, kultūros savitumo išsaugojimas, tausojantis vartojimas ir pan.);
2.13.2.2. Lygios galimybės ir nediskriminavimas (dėl lyties, rasės, tautybės, pilietybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, etninės priklausomybės, religijos, negalios ir t.t.);
2.13.2.3. Inovatyvumas (taikomos naujos technologijos, kuriami ar diegiami inovatyvūs bei kūrybiški sprendimai ir pan.).
2.13.2.4. Projektas neturi pažeisti Chartijos pagrindinių teisių: orumo, asmenų, privataus ir šeimos gyvenimo, sąžinės ir saviraiškos laisvės, asmens duomenų, prieglobsčio ir apsaugos perkėlimo, išsiuntimo ar išdavimo atvejų, teisių į nuosavybę ir teisių užsiimti verslu, lyčių lygybės, vienodo požiūrio ir lygių galimybių, nediskriminavimo ir neįgaliųjų teisių, vaiko teisių; gero administravimo, veiksmingo teisinės gynybos, teisingumo, solidarumo ir darbuotojų teisių, aplinkos apsaugos.

	2.13.3.
	Reikalavimai įvykdžius projektų veiklas

	
	Netaikoma

	2.13.4.
	Projektų įgyvendinimo trukmė 

	
	Projektas turi būti įgyvendintas ir rodikliai pasiekti, išlaidos patirtos ir apmokėtos iki 2026 m. gruodžio 31 d., išskyrus gyventojų pasitenkinimo kultūros paslaugų kokybe.

	2.13.5.
	Reikalavimai valstybės pagalbai ir (arba) „de minimis“ pagalbai

	
	Pagal PFSA valstybės pagalba, kaip ji apibrėžta Sutarties dėl Europos Sąjungos veikimo 107 straipsnyje ir de minimis pagalba, kuri atitinka Reglamento (ES) 2023/2831 nuostatas, neteikiama.

	2.13.6.
	Projektų bendrieji atrankos kriterijai

	
	Projektas turi atitikti projektų bendruosius atrankos kriterijus, numatytus Taisyklių 7 priede (https://www.e-tar.lt/portal/lt/legalAct/f7c876101a3611eeb233e8b04dc9bb3d/asr)

	2.13.7. 
	Projektų vertinimas

	
	2.13.7.1. Projektų įgyvendinimo planų (toliau – PĮP) vertinimą sudaro administracinės atitikties bei projekto naudos ir kokybės vertinimas.
2.13.7.2. PĮP administracinės atitikties vertinimą atlieka kultūros ministro įsakymu paskirtas Lietuvos Respublikos kultūros ministerijos darbuotojas (toliau – atsakingas Ministerijos darbuotojas).
2.13.7.3. PĮP administracinės atitikties vertinimo metu nustatoma, ar PĮP atitinka Taisyklių 7 priede išdėstytus projektų bendruosius atrankos kriterijus bei reikalavimus, numatytus PFSA 2 punkte.
2.13.7.4. Administracinės atitikties vertinimas atliekamas ne vėliau kaip per 10 darbo dienų nuo kvietime nurodyto PĮP teikimo termino pabaigos.
2.13.7.5. Jeigu atliekant PĮP administracinės atitikties vertinimą paaiškėja, kad PĮP yra techninio pobūdžio trūkumų, dėl kurių neįmanoma atlikti administracinės atitikties vertinimo, atsakingas Ministerijos darbuotojas PĮP nurodytu projekto vadovo elektroninio pašto adresu apie tai informuoja pareiškėją, nustatydamas ne trumpesnį kaip 3 darbo dienų terminą šiam trūkumui pašalinti. 
2.13.7.6. Techninio pobūdžio trūkumai – tai objektyviai nustatomi ir lengvai ištaisomi trūkumai. Techninio pobūdžio trūkumais laikytini atvejai, kai, pavyzdžiui, kyla pagrįstų abejonių dėl PĮP nurodomų duomenų teisingumo ar tikrumo, pateiktų duomenų nepakanka nustatyti ar PĮP atitinka PFSA 11.3 papunktyje  nurodomus reikalavimus, PĮP ir jo dokumentuose pateikiama prieštaringa informacija, nustatomos rašymo apsirikimo klaidos ir pan. Techninio pobūdžio trūkumais nelaikomi atvejai, kai PĮP neatitinka PFSA 11.3 papunktyje nurodomų reikalavimų.
2.13.7.7. Pateikus PĮP, pareiškėjas PĮP ir kitų su juo teikiamų dokumentų tikslinti negali, išskyrus PFSA 11.5 papunktyje nustatytu atveju.
2.13.7.8. Jeigu trūkumai nepašalinami per nustatytą terminą arba trūkumo pašalinti neįmanoma, toliau PĮP nevertinamas. Atsakingas Ministerijos darbuotojas per 3 darbo dienas apie tai informuoja pareiškėją PĮP nurodytu projekto vadovo elektroninio pašto adresu, nurodydamas PĮP atmetimo priežastis. 
2.13.7.9. Nustačius, kad PĮP atitinka visus administracinės atitikties vertinimo reikalavimus, jis teikiamas ekspertams projekto naudos ir kokybės vertinimui.
2.13.7.10. Projektų naudos ir kokybės vertinimą atlieka ekspertai - Profesionaliojo scenos meno įstaigų tarybos (toliau – Taryba) nariai, atitinkantys Taisyklių 85 punkte nustatytus reikalavimus, pagal kultūrinės veiklos sritį.
2.13.7.11. Naudos ir kokybės vertinimas atliekamas ne vėliau kaip per 10 darbo dienų nuo PĮP pateikimo ekspertiniam vertinimui.
2.13.7.12. Vieną PĮP vertina du Tarybos nariai pagal PFSA 9.2 papunktyje nurodytus specialiuosius ir prioritetinius reikalavimus. Tarybos deleguoti vertintojai savo PĮP skirtus balus pagrindžia argumentais, užpildydami PFSA priedą.
2.13.7.13. Projektų naudos ir kokybės vertinimo metu PĮP vertinami balu nuo 0 iki 100 balų, vadovaujantis Taisyklių III skyriaus ketvirtojo skirsnio nuostatomis, PFSA nustatytomis procedūromis pagal PFSA 9 punkte nustatytus projektų prioritetinius kriterijus bei pagal kitus PFSA numatytus reikalavimus. Finansavimas gali būti skiriamas projektams, surinkusiems ne mažiau kaip 40 balų.
2.13.7.14. Projekto naudos ir kokybės vertinimo metu nustačius, kad PĮP neatitinka bendrųjų reikalavimų, kurių nenustatė atsakingas Ministerijos darbuotojas administracinės atitikties vertinimo metu, arba PĮP nesurenka minimalaus balų skaičiaus – jis atmetamas ir toliau nebevertinamas. Atsakingas Ministerijos darbuotojas per 3 darbo dienas apie tai informuoja pareiškėją PĮP nurodytu projekto vadovo elektroninio pašto adresu, nurodydamas PĮP atmetimo priežastis. 
2.13.7.15. Apibendrinti PĮP vertinimo rezultatai svarstyti ir tvirtinti teikiami Kultūros ministerijos projektų įgyvendinimo komisijai, kuri, juos įvertinusi, teikia siūlymą dėl projektų finansavimo kultūros ministrui.

	2.13.8.
	Projektų specialieji atrankos kriterijai

	
		[bookmark: _Hlk202520140]Eil.
Nr.
	Kriterijaus tipas
	Kriterijus
	Kriterijaus vertinimo metodas
	Didžiausias galimas kriterijaus balas
	Kriterijaus svorio koeficientas 
	Didžiausias galimas kriterijaus balas, kai nustatomas svorio koeficientas



	1.
	Specialusis
	Projekto veiklomis sprendžiami pagrįsti iššūkiai ir (ar) siekiai, susiję su įstaigos teikiamų ir (ar) kuriamų paslaugų ir produktų kokybe.
	Vertinamas projekte numatytų kvalifikacijos tobulinimo veiklų pagrįstumas ir susiejimas su sprendžiamomis problemomis ir iššūkiais, tiesiogiai susijusiais su konkrečių įstaigos teikiamų ir (ar) kuriamų paslaugų ir produktų kokybe.
	-
	-
	-

	
	
	
	
	
	
	




	2.13.9.
	Projektų prioritetiniai atrankos kriterijai ir balų skaičiavimo metodika
2.13.9.1. Balai apskaičiuojami sudedant pagal kiekvieną prioritetinį atrankos kriterijų skirtus balus. Didžiausias balas – 100. Minimalus konkursinis praeinamasis balas – 40 balų. Projektai, įvertinti mažiau nei 40 balų, laikomi neatitinkančiais projektų finansavimo sąlygų ir toliau nevertinami ir jiems finansavimas negali būti skiriamas.
2.13.9.2. Kai projektams, surinkusiems vienodą galutinį balų skaičių, nepakanka pagal kvietimą teikti PĮP skirtos finansavimo lėšų sumos, pirmenybė teikiama projektams, surinkusiems daugiau balų pagal 4 prioritetinį atrankos kriterijų. Jeigu projektai pagal šį prioritetinį atrankos kriterijų įvertinti vienodai, pirmenybė suteikiama projektams, surinkusiems daugiau balų pagal 2, toliau – 5 prioritetinius atrankos kriterijus. Jeigu suteikti vienodi balai pagal visus prioritetinius atrankos kriterijus, šie projektai reitinguojami pagal paraiškos pateikimo laiką. 

	
		Eil.
Nr.
	Kriterijaus tipas
	Kriterijus
	Kriterijaus vertinimo metodas
	Didžiausias galimas kriterijaus balas
	Kriterijaus svorio koeficientas 
	Didžiausias galimas kriterijaus balas, kai nustatomas svorio koeficientas



	2.
	Prioritetinis
	Kvalifikacijos tobulinimo formos tikslingumas

Veikloms būdingas tikslingas, reflektyvus, interaktyvus mokymosi procesas, pagrįstas kultūros (meno) sritimi, darbuotojų atliekamomis funkcijomis, darbuotojų apklausomis, gerosiomis praktikomis ir pan.
	Atitiktis šiam prioritetiniam atrankos kriterijui vertinama, skiriant atitinkamą balų sumą (0–25 balai), jeigu:
- projekto aprašyme neatskleistas pasirinktų veiklų pagrindimas ir nepateikta aiški argumentacija,  kad nepasirinktas tikslingas, reflektyvus, interaktyvus mokymosi procesas – 0 balų;

- projekto aprašyme pateikta argumentacija, kaip pasirinktos veiklos užtikrins tikslingumą, reflektyvų, interaktyvų mokymosi procesą, tačiau neatskleistas veiklų pasirinkimo pagrindimas – 13 balų;

- projekto aprašyme aiškiai ir argumentuotai pagrindžiama, veiklų pasirinkimas atsižvelgiant į darbuotojų atliekamas funkcijas, gerąsias kvalifikacijos tobulinimo praktikas, ir pasirinktos veiklos užtikrina tikslingą, reflektyvų ir interaktyvų mokymosi procesą – 25 balai.
	25
	-
	-

	3.
	Prioritetinis
	Darbuotojų atrankos aiškumas

Numatyti aiškūs tikslinės darbuotojų grupės, dalyvaujančios kvalifikacijos tobulinime, atrankos principai ir kriterijai, užtikrinančios motyvuotą ir tikslingą dalyvavimą mokymosi procese.
	Atitiktis šiam prioritetiniam atrankos kriterijui vertinama, skiriant atitinkamą balų sumą 
(0–20 balų), jeigu:
- projekto aprašyme nėra argumentuotai atskleisti tikslinės darbuotojų grupės, dalyvaujančios kvalifikacijos tobulinime, atrankos principai ir kriterijai – 0 balų;
- projekte numatyti aiškūs, pagrįsti ir konkretūs tikslinės darbuotojų grupės, dalyvaujančios kvalifikacijos tobulinime, atrankos principai ir kriterijai, užtikrinantys motyvuotą ir tikslingą dalyvavimą mokymosi procese – 20 balų.
	20
	-
	-

	4.
	Prioritetinis
	Tikslinės grupės apimtis 

Numatomose veiklose dalyvauja plati tikslinė kultūros įstaigų darbuotojų grupė
	Atitiktis šiam prioritetiniam atrankos kriterijui vertinama, skiriant atitinkamą balų sumą 
(0–30 balų), jeigu:
- numatomose veiklose dalyvauja vienos profesionaliojo scenos meno įstaigos (pareiškėjo) darbuotojai – 0 balų;
- numatomose veiklose dalyvauja daugiau nei vienos, bet ne daugiau kaip 4 profesionaliojo scenos meno įstaigų (įskaitant pareiškėją) darbuotojai – 15 balų;
- numatomose veiklose dalyvauja ne mažiau kaip penkių profesionaliojo scenos meno įstaigų (įskaitant pareiškėją) darbuotojų – 30 balų.
	30
	-
	-

	5.
	Prioritetinis
	Veiklos turinio inovatyvumas ir aktualumas

Numatomos veiklos skirtos naujausioms profesionaliojo scenos meno srities tendencijoms ir aktualijoms, įtraukia aukštos profesinės kvalifikacijos ekspertus ir (ar) aukštojo mokslo įstaigas.
	Atitiktis šiam prioritetiniam atrankos kriterijui vertinama, skiriant atitinkamą balų sumą 
(0–25 balai), jeigu:
- numatomos veiklos neatspindi naujausių profesionaliojo scenos meno srities tendencijų ir aktualijų ir neįtraukia aukštos profesinės kvalifikacijos ekspertų ir (ar) Lietuvos ar užsienio mokslo ir studijų institucijų (aukštųjų mokyklų ir mokslinių tyrimų institutų) – 0 balų; 
- numatomos veiklos skirtos naujoms profesionaliojo scenos meno srities tendencijoms ir aktualijoms, įtraukia aukštos profesinės kvalifikacijos ekspertus ir (ar) Lietuvos ar užsienio mokslo ir studijų institucijas (aukštąsias mokyklas ir mokslinių tyrimų institutus) – 25 balai.
	25
	-
	-




	2.14.
	Projektų įgyvendinimo planų rengimo ir teikimo tvarka

	2.14.1.
	Teikimo tvarka
	2.14.1.1. PĮP rengiami vadovaujantis Strateginio valdymo metodikos 140 punktu, Taisyklių III skyriaus pirmuoju skirsniu bei pagal Taisyklių 6 priede pateiktą formą.
2.14.1.2. PĮP privalo būti užpildytas lietuvių kalba elektroniniu būdu. 
2.14.1.3. PĮP su priedais pateikiamas kaip 1 byla PDF arba ADOC formatu.  
2.14.1.4. PĮP turi būti pasirašytas kvalifikuotu elektroniniu parašu, atitinkančiu 2014 m. liepos 23 d. Europos Parlamento ir Tarybos reglamente (ES) 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB, kvalifikuotam elektroniniam parašui nustatytus reikalavimus ir pateikta elektroninių ryšių priemonėmis PĮP teikiančio juridinio asmens vadovo arba jo įgalioto asmens pridedant prie PĮP įgaliojimo kopiją. 
2.14.1.5. PĮP, parengtas pagal Taisyklių 6 priede pateiktą formą (1K-227 Dėl Strateginio valdymo metodikos taikymo), turi būti pateiktas Kultūros ministerijai elektroniniu būdu per Dokumentų valdymo bendrąją informacinę sistemą arba el. paštu info@lrkm.lt iki kvietime nustatyto PĮP pateikimo termino pabaigos.


	2.14.2. 
	Kartu su projektų įgyvendinimo planu turi būti pateikta
	Kartu turi būti pateikta:
2.14.2.1.   Detalus projekto veiklų planas;
2.14.2.2. Dokumentai ir informacija, pagrindžiantys projekto išlaidų pagrįstumą (paslaugų teikėjų pasiūlymai; rinkos apklausos rezultatai, kt.);
2.14.2.3. Metodika ar tvarka kaip bus atrenkami projekto veiklų dalyviai (pavyzdžiui, kaip bus atrenkami stažuočių užsienyje dalyviai);
2.14.2.4. Dokumentas, patvirtinantis kitos profesionaliojo scenos meno įstaigos dalyvavimą  pareiškėjo vykdomo projekto veiklose.


	2.14.3.
	Projektų įgyvendinimo planų suderinimas su atsakinga institucija
	☐ Taip
X  Ne

	2.14.4.
	Kontaktiniai duomenys konsultacijoms
	Lietuvos Respublikos kultūros ministerija
Svetlana Kneziauskaitė
Teisės ir žmogiškųjų išteklių skyriaus patarėja
El. p. svetlana.kneziauskaite@lrkm.lt
Tel. +370 608 47638

	2.15.
	Taikomi teisės aktai
	2.15.1. Strateginio valdymo metodika, patvirtinta Lietuvos Respublikos Vyriausybės 2021 m. balandžio 28 d. nutarimu Nr. 292 „Dėl strateginio valdymo metodikos patvirtinimo“
(https://www.e-tar.lt/portal/lt/legalAct/6c9c93b0a8e511ebbcbbc2971cdac3cb/asr) 

2.15.2. 2021-2030 metų nacionalinis pažangos planas, patvirtintas Lietuvos Respublikos Vyriausybės 2020 m. rugsėjo 9 d. nutarimu Nr. 998 „Dėl 2021-2030 metų nacionalinio pažangos plano patvirtinimo“
(998 Dėl 2021–2030 metų Nacionalinio pažangos plano patvirtinimo)

2.15.3. Projektų, finansuojamų valstybės biudžeto lėšomis, administravimo ir finansavimo taisyklės, patvirtintos Lietuvos Respublikos finansų ministro 2021 m. birželio 28 d. įsakymu Nr. 1K-227 „Dėl Strateginio valdymo metodikos taikymo“ 
(https://www.e-tar.lt/portal/lt/legalAct/47496e90d7fb11eb9f09e7df20500045/asr) 

2.15.4. 2021–2030 metų Lietuvos Respublikos kultūros ministerijos kultūros ir kūrybingumo plėtros programa, patvirtinta Lietuvos Respublikos Vyriausybės 2021 m. rugsėjo 29 d. nutarimu Nr. 781 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos patvirtinimo“
(https://www.e-tar.lt/portal/lt/legalAct/a4bc48c021db11eca51399bc661f78e7) 

2.15.5. 2021-2030 metų Lietuvos Respublikos kultūros ministerijos Kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas veiklos Nr. 10 „Kultūros ir kūrybinio sektoriaus dalyvių gebėjimų stiprinimas“ poveiklės Nr. 10.4 „Profesionaliojo scenos meno darbuotojų kvalifikacijos tobulinimas“ projektų finansavimo sąlygų aprašu Nr. 1, patvirtintu Lietuvos Respublikos kultūros ministro 2022 m. kovo 10  d. įsakymu Nr. ĮV-274 „Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros programos pažangos priemonės Nr. 08-001-04-01-01 „Aukštos meninės vertės, įvairaus ir įtraukaus kultūros turinio prieinamumo didinimas“ aprašo patvirtinimo“
(ĮV-274 Dėl 2021–2030 metų Lietuvos Respublikos kultūros ministerijos kultūros ir kūrybingumo plėtros pro...)


	2.16.
	Kita informacija

	Kvietimas skelbiamas Kultūros ministerijos interneto svetainėje adresu https://lrkm.lrv.lt  

	2.17.
	Priedai
	Projekto įgyvendinimo plano forma (6 priedas)
1K-227 Dėl Strateginio valdymo metodikos taikymo

